LV
27.3.2023.
Eiropas Savienības Oficiālais Vēstnesis
C 112/23
6) a) Vai EKS A pielikuma 2.117. punkta b) apakšpunktā un 17.43. punktā minētais jēdziens “vispārējā valdība” attiecas tikai uz attiecīgo primāro vienību vai tomēr tas ietver arī tādas sociālā nodrošinājuma struktūras, kuras dibinātas uz likumiska pamata, ir juridiski patstāvīgas, organizētas ar obligātu dalību, finansētas ar iemaksām un kurām ir tiesības uz pašpārvaldi un savu grāmatvedības uzskaiti?
Ja atbilde uz nupat izklāstīto jautājumu būtu apstiprinoša: b) Vai ar iemaksu un pabalstu apstiprināšanu, kas paredzēta EKS A pielikuma 2.117. punkta b) apakšpunktā, ir domāta attiecīgas summas apstiprināšana vai tomēr pietiek ar to, ka likumā ir noteikts apdrošināmo risku minimums un seguma minimums, kā arī reglamentēti iemaksu iekasēšanas principi un ierobežojumi, bet iemaksu un pabalstu aprēķināšanu šajā kontekstā atstāj sociālā nodrošinājuma struktūras ziņā?
c) Vai jēdziens “vispārējās valdības sektora vienība” EKS A pielikuma 20.39. punkta izpratnē ietver vienīgi institucionālas vienības, kas atbilst visām EKS A pielikuma 20.10. un 20.12. punkta prasībām?
(1)
Eiropas Centrālās bankas Regula (ES) 2018/231 (2018. gada 26. janvāris) par statistikas pārskatu sniegšanas prasībām pensiju fondiem (ECB/2018/2) (OV 2018, L 45, 3. lpp.) kopsakarā ar Eiropas Parlamenta un Padomes Regulu (ES) Nr.
549/2013 (2013. gada 21. maijs) par Eiropas nacionālo un reģionālo kontu sistēmu Eiropas Savienībā (OV 2013, L 174, 1. lpp.; turpmāk tekstā – “EKS”).
Lūgums sniegt prejudiciālu nolēmumu, ko 2022. gada 16. decembrī iesniedza Tribunal judiciaire de Marseille (Francija) – Procureur de la République/OP (Lieta C-763/22) (2023/C 112/29) Tiesvedības valoda – franču Iesniedzējtiesa Tribunal judiciaire de Marseille Pamatlietas puses Prasītājs: Procureur de la République Atbildētājs: OP Prejudiciālie jautājumi Vai Padomes 2002. gada 13. jūnija Pamatlēmums 2002/584/TI par Eiropas apcietināšanas orderi un par nodošanas procedūrām starp dalībvalstīm (1) liedz dalībvalsts tiesību aktos noteikt, kurš no dokumentiem valsts iestādei jāizpilda bez pārsūdzības iespējas – Eiropas apcietināšanas orderis vai vienlaikus trešās valsts iesniegts pieprasījums par izdošanu?
(1)
OV 2002, L 190, 1. lpp.
Lūgums sniegt prejudiciālu nolēmumu, ko 2022. gada 16. decembrī iesniedza Amtsgericht München (Vācija) – WD/Allane SE (Lieta C-766/22) (2023/C 112/30) Tiesvedības valoda – vācu Iesniedzējtiesa Amtsgericht München Pamatlietas puses Prasītājs: WD Atbildētāja: Allane SE